tr is is is is is is sk is en is is is is is is is is en is en en en fr en pl en is is en is is is en is is is en is fr ca is is sk is en en is is en en en is sv en
Reykjavíkurborg - Ofbeldi gegn börnum
Ofbeldi gegn börnum - Fræðsla og upplýsingar
Skilgreining íslensku barnaverndarlaganna á ofbeldi og vanrækslu gegn börnum:
Ofbeldi felur í sér athöfn sem leiðir til eða er líkleg til að leiða til skaða á þroska barns.
Vanræksla felur í sér skort á nauðsynlegri athöfn sem leiðir til skaða eða er líkleg til að leiða til skaða á þroska barns.
Í 28. grein. Barnaverndarlaga segir: „Forsjá barns felur í sér skyldur foreldra til að vernda barn sitt gegn andlegu og líkamlegu ofbeldi og annarri vanvirðandi háttsemi“. Þetta þýðir að ekkert barn á að þurfa að þola ofbeldi eða verða vitni að ofbeldi, allra síst á heimili sínu. Friðhelgi heimilisins nær ekki til ofbeldis.  Allt ofbeldi á heimili þar sem börn eru, er jafnframt ofbeldi gagnvart börnum.
Í þeirri umræðu sem átt hefur sér stað um kynbundið ofbeldi og ofbeldi gegn börnum hefur verið bent á nauðsyn þess að tryggja virka samvinnu þeirra aðila, innan borgarkerfisins sem utan, sem koma að kynbundnum ofbeldismálum eða ofbeldi gegn börnum. Ljóst er að með virku samstarfi og samráði mun nást betri árangur í baráttunni gegn ofbeldi. Einnig er nauðsynlegt að allir einstaklingar séu upplýstir og meðvitaðir um samfélagslega og lagalega tilkynningarskyldu til Barnaverndar ef grunur leikur á að barn eða ungmenni sé beitt ofbeldi.       Meðal annars hefur verið rætt hvernig best sé að taka á málum þeirra barna sem verða fyrir ofbeldi, hvaða aðstoð þau þurfi að fá o.fl.
Í rannsókn Barnaverndarstofu um málefni barna sem hafa orðið fyrir kynferðislegu ofbeldi hér á landi kemur fram að yfir 20% meintra gerenda eru yngri en 18 ára. Þetta er í samræmi við niðurstöður erlendra rannsókna auk þess sem þar kemur fram að almennt sé árangur af meðferð kynferðisbrotamanna betri eftir því sem gerandinn er yngri þegar hann gengst undir hana. Því er mikilvægt að veita þessum hópi barna meðferð, meðal annars í forvarnarskyni. Forvarnarfræðsla byggir á því sama og kynfræðsla, þar sem lögð er áhersla á að börn læri persónuleg mörk, „viti muninn á góðum og slæmum leyndarmálum, að þau þekki líkama sinn og viti mikilvægi þess að segja fullorðnum frá því sem þeim líður illa út af eða skilja ekki. Þeim er kennt að bera virðingu fyrir öðrum, en einnig sjálfum sér og að setja mörk varðandi eigin líkama. Þeim er kennt um einkastaði sína og hvað er góð snerting og hvað er slæm snerting“.
Langtímarannsóknir gefa til kynna að börn sem beitt eru ofbeldi, eða eru vitni að því, er hættara við að þróa með sér langvarandi sálræn og félagsleg vandamál. Því er nauðsynlegt að tryggja að samræmdar verklagsreglur séu til staðar og í notkun hjá og á milli stofnanna sem að málum koma. Mikilvægt er að þær feli í sér greinargóðar upplýsingar um hvernig starfsmenn skuli bregðast við aðstæðum barna sem búa við eða eru beitt ofbeldi.
Barnaverndarlög Íslands - http://www.althingi.is/altext/stjt/2002.080.html
Börn sem eru vitni að heimilisofbeldi. Rannsókn Barnaheilla – Save the Children á Íslandi um félagslegan stuðning og úrræði – http://www.verndumborn.is
Barnaheill - Save the Children á Íslandi hefur Barnasáttmála Sameinuðu þjóðanna að leiðarljósi í starfi sínu. Samtökin hafa frá upphafi unnið að réttindum barna og velferð og eitt af meginverkefnum þeirra er að berjast gegn ofbeldi á börnum. Þessi vefsíða hefur að geyma upplýsingar um ofbeldi á börnum, einkenni, afleiðingar og hvert er hægt að leita ef grunur vaknar um ofbeldi á barni. Vefsíðan er ætluð öllum almenningi og ekki síst þeim sem starfa með og að málefnum barna.
Ef bara ég hefði vitað -  http://redcross.is/page/rki_efbara
,,Ef bara ég hefði vitað” er efni sem danski Rauði krossinn tók saman og fjallar um hvernig maður getur hjálpað sjálfum sér og öðrum þegar maður upplifir alvarlega atburði. Með alvarlegum atburðum er átt við t.d. skilnað, dauðsfall, umferðarslys, alvarlega ólæknandi sjúkdóma, þunglyndi, ástarsorg og einelti. Þetta efni er byggt upp á nokkrum sönnum frásögnum unglinga sem hafa upplifað erfiða atburði í lífinu. Allar frásagnirnar eiga það sameiginlegt að þær lýsa því hvernig tekist er á við vandann og sálræn einkenni, sem oft fylgja í kjölfarið.
Sú vitneskja sem kemur fram í þessu efni, getur vonandi orðið til þess að hægt sé að líta öðruvísi á vandann þannig að sá sem þetta les geti aukið færni sína til þess að hjálpa sjálfum sér, eða veitt öðrum stuðning.
Bæklingur um leiðir til að þekkja og forðast kynferðislegt ofbeldi.  Hann er sérstaklega ætlaður einstaklingum með þroskahömlun.
Bæklinginn er hægt að nálgast hjá:
Hvar get ég leitað hjálpar?
Hvar get ég leitað hjálpar?
Information for foreign women
Information in other languages:
Þjónustuver Reykjavíkurborgar | Borgartúni 12-14 | 105 Reykjavík | sími - 4 11 11 11 | fax - 4 11 11 69 | opið 8:20-16:15 alla virka daga - teikningaafgreiðsla lokar kl. 16.00 |
Reykjavíkurborg | Ráðhús Reykjavíkur | Tjarnargötu 11 | 101 Reykjavík | kt: 530269-7609 |